गोदान दिल्ली / क'कराझार,नवेम्बर  20  : बर'फोरनि गोलाव समनि जेंनाखौ बोस्रांनानै ओनसोलाव गोजोन आरो जौगाखांनाय लाबोगोन होन्ना मिरु सरकारनि नखर मनट्री राजनात सिंहआ समबारखालि गोदान दिल्लीआव बर' दैदेनगिरिफोरनि सिगांआव बुङो ।बर'फोरनि जेंनाखौ लानानै मिरु सरकार,आसाम सरकार आरो सोमावसारगिरि हान्दाफोरखौ लानानै थाम खनायारि सावरायनायाव राजनात सिंह बिथांआ बुङोदि,बिथांआ बर'फोरनि दाबिखौ लानानै आसाम सरकार आरो गुबुन गुबुन बिबानगिरिफोरजों सावरायगोन ।